*Para o actual equipo da Liga LEB, véxase Cáceres Ciudad del Baloncesto.*
O **Cáceres Club Baloncesto** foi un club profesional de baloncesto español con sede na cidade de Cáceres, Extremadura. Fundado en 1961, militou durante once temporadas na ACB, máxima categoría do baloncesto español, sendo o único equipo de Estremadura en conseguilo. Desapareceu despois da temporada 2004−05 por problemas financeiros.

Historia
--------

### Primeiros anos

O Cáceres Club Baloncesto foi fundado no ano 1961 co nome de Club San Fernando de Cáceres. O 5 de novembro de 1961 o club debuta na 2ª División. En outubro de 1975, ante a grave situación económica que atravesa o club, o equipo de fútbol da cidade, o Club Polideportivo Cacereño pasa a facerse cargo do club, que desde ese momento pasa a denominarse C.P. Cacereño de Baloncesto. A finais de agosto de 1979, o Cacereño decide acabar coa súa sección de baloncesto, polo que o club está novamente a piques de desaparecer. Fanse cargo do mesmo unha agrupación de socios que forman unha xestora e como primeira decisión acordan mudar o nome do equipo ao de Cáceres Club Baloncesto. A pesar das dificultades económicas, o club permanece na 2ª División até 1990, coa única excepción de tres temporadas que pasou en 3ª.

A mediados de xullo de 1991 o club consegue facerse cunha praza na 1ª División B após comprar os dereitos federativos do Bosco de Vigo. En moi pouco tempo o club ten que confeccionar un novo elenco de xogadores para a categoría, entre os que destacan Juan Méndez, Gabriel Abrines e o pivote checo de 2,17 metros de estatura Jiří Okáč. Este sería ao cabo da temporada o máximo anotador e reboteador da competición. Con eses vimbios, o club finaliza terceiro con 18 vitorias por 12 derrotas, o que lle dá dereito a participar na liguiña que decidirá os equipos que ascenden á ACB a seguinte tempada. Tras finalizar primeiros do seu grupo na liguiña, enfróntanse ao Festina Andorra nunha serie ao mellor de 5 partidos cuxo vencedor ascendería directamente. Finalmente o gañador é o conxunto andorrano tras vencer por 73−71 no quinto partido da eliminatoria. Despois de eliminar ao Canarias nunha serie previa, o Cáceres volve ter outra oportunidade de conseguir o ascenso fronte ao Prohaci Mallorca nunha serie ao mellor de 5 partidos. Así, o 10 de maio de 1992 coa serie 2−1 a favor do Cáceres, o club disputa na súa casa o encontro que suporía o ascenso á liga ACB. A vitoria (80−79) e o ascenso lógrase finalmente grazas a unha canastra no último segundo do xogador Jordi Freixanet.

### A etapa en ACB

O debut na ACB do Cáceres produciuse o 19 de setembro de 1992 ante, o por aquel entón, vixente campión da Euroliga, Marbella Joventut. O debut non puido ser mellor ao vencer o equipo estremeño na súa casa por 84−78. O quinteto inicial estaba o composto por Kevin Pritchard na posición de base, Juan Méndez de escolta, Miguel Ángel Reyes de ala e Antón Soler e Lance Berwald de pivotes. Con todo, os seguintes resultados non foron bos, o que propiciou a destitución do adestrador Fariñas tras trece xornadas e a chegada de Manel Comas. Aínda co novo adestrador, o club non consegue as suficientes vitorias para eludir o playoff de descenso. Así, primeira participación do conxunto estremeño na liga ACB finalizou co equipo na penúltima posición da táboa cunha bagaxe de 9 vitorias por 22 derrotas e abocado a xogarse a permanencia sen ter o factor cancha. Xa no playoff, cos reforzos de Kenny Green de Kenny "Sky" Walker o Cáceres consegue manter a categoría ao imporse por 62−68 ao Ferrys Llíria no quinto partido da serie disputado en terras valencianas.

A seguinte temporada, co técnico Manolo Flores no banco, suporía a mellor clasificación final do equipo estremeño en toda a súa historia ACB: 5ª posición tras caer derrotado en cuartos de final polo Joventut de Badalona. Como consecuencia, o club clasifícase para a primeira das súas catro participacións en Europa, tres na Copa Korać (1995, 1997, 2001) e unha na Eurocopa (1998). Foi precisamente na primeira das devanditas participacións, na temporada 1994−95, na que se conseguiu o seu resultado máis positivo en Europa ao acandar as semifinais da Copa Korać e caendo derrotado polo equipo que ao cabo se proclamaría campión, o Alba Berlín. Dúas tempadas máis tarde, na 1996−97, o equipo consegue o subcampionato da Copa do Rei tras caer derrotado na final de León ante o Joventut de Badalona (79-71).

### Desaparición

A tempada 1998−99 supuxo unha mudanza drástica no institucional coa ida de José María Bermejo, quen fora presidente do Cáceres durante toda a historia do equipo na ACB. Ademais da marcha do presidente, esta tempada supuxo á súa vez a redución de orzamentos do patrocinador que acompañara ao equipo na ACB desde os seus inicios, Caja de Extremadura, así como a redución de orzamento do concello e a deputación de Cáceres. Na temporada 2002−03 o equipo descende directamente á liga LEB tras concluír décimo sétimo na tempada regular, poñendo fin á única andaina dun equipo estremeño na máxima categoría do baloncesto español tras once anos de permanencia na mesma.

Tras o descenso, prodúcese a quebra da Sociedade Anónima Deportiva (SAD). A pesar de todo, o equipo logra eludir a desaparición grazas a unha sentenza xudicial que estabelecía que non existía sucesión de empresas entre a SAD e o Cáceres C.B. que se constituíu despois. Isto permitiulle participar durante dous anos na liga LEB. Porén, a nova sociedade nunca logra recuperarse dos problemas económicos e finalmente acaba vendendo os seus dereitos federativos ao equipo de Aguas de Calpe á conclusión da temporada 2004−05. Durante a temporada 2005−06 o club conserva a estrutura das categorías inferiores, ademais de contar cun equipo na Primeira División, quinta categoría do baloncesto español. Finalmente, tras a conclusión da temporada 2005−06 a institución disólvese definitivamente. Tras dous anos nos que a cidade de Cáceres non contou con ningún representante no baloncesto de elite, no verán do 2007 tras a fusión dos equipos San Antonio e Ciudad de Cáceres, así como do apoio dun grupo de empresarios locais e institucións, fixeron posíbel a compra da praza do Grupo Cibo Llíria de LEB Prata e a creación dun novo club, o Cáceres Ciudad del Baloncesto.

Xogadores
---------

### Destacados

* España Santi Abad
* España Pepe Arcega
* España Benito Doblado
* España Enrique Fernández
* España Mike Hansen
* España Juan Antonio Orenga
* España José Antonio Paraíso
* España Toni Pedrera
* España Miguel Ángel Reyes
* España Johnny Rogers
* España Jordi Soler
* Eslovenia Teoman Alibegović
* Estados Unidos Mike Ansley
* Estados Unidos Danya Abrams
* Estados Unidos Tim Breaux
* Estados Unidos Raymond Brown
* Estados Unidos Dan Godfread
* Estados Unidos Kenny Green
* Estados Unidos Tony Harris
* Estados Unidos Mike Higgins
* Estados Unidos Keith Hill
* Estados Unidos Bobby Martin
* Estados Unidos Rod Mason
* Estados Unidos Gaylon Nickerson
* Estados Unidos Dyron Nix
* Estados Unidos Kevin Pritchard
* Estados Unidos Rod Sellers
* Estados Unidos Andre Turner
* Estados Unidos Kenny "Sky" Walker
* Rusia Sergei Bazarevich
* Serbia Nebojša Ilić
* Serbia Vladimir Petrović

Adestradores
------------

Os seguintes son os adestradores do Cáceres en ACB.

* España Martín Fariñas (1992)
* España Manel Comas (1992−1993)
* España Manolo Flores (1994−1997)
* España Manel Comas (1997−1998)
* España José Alberto Pesquera (1998−1999)
* España Luis Casimiro (1999−2000)
* España Manolo Flores (2000)
* España Alfred Julbe (2000−2002)
* España Manolo Hussein (2002−2003)

Palmarés
--------

**Copa Estremadura**

* **Campións (1):** 2001
* **Subcampións (3):** 2002, 2003, 2004

Historial
---------

| Ano | Nivel | Liga | Pos. | V–D | Copa do Rei | Outras copas | Competicións europeas |
| --- | --- | --- | --- | --- | --- | --- | --- |
| 1991–92 | 2 | 1ª Div. | 2º | 30–18 |  |  |  |
| 1992–93 | 1 | ACB | 20º | 12–24 | Segunda rolda |  |  |
| 1993–94 | 1 | ACB | 5º | 18–16 | Primeira rolda |  |  |
| 1994–95 | 1 | ACB | 13º | 17–21 | Segunda rolda |  | **3** Copa Korać | SF | 8–1–5 |
| 1995–96 | 1 | ACB | 10º | 19–19 |  |  |  |
| 1996–97 | 1 | ACB | 10º | 18–16 | Subcampión |  | **3** Copa Korać | CF | 9–3 |
| 1997–98 | 1 | ACB | 15º | 15–23 |  |  | **2** Eurocup | DF | 7–5 |
| 1998–99 | 1 | ACB | 12º | 14–20 |  |  |  |
| 1999–00 | 1 | ACB | 9º | 17–17 |  |  |  |
| 2000–01 | 1 | ACB | 10º | 14–20 | Semifinalista |  | **3** Copa Korać | OF | 7–1–2 |
| 2001–02 | 1 | ACB | 15º | 11–23 |  |  |  |
| 2002–03 | 1 | ACB | 17º | 8–26 |  |  |  |
| 2003–04 | 2 | LEB | 9º | 16–18 |  |  |  |
| 2004–05 | 2 | LEB | 8º | 17–20 |  |  |  |

Notas
-----

1. ↑  "Cáceres desaparece y Calpe ocupará su plaza en LEB". *encancha.com*. Arquivado dende o orixinal o 05 de outubro de 2021. Consultado o 05 de outubro de 2021.

Véxase tamén
------------

### Ligazóns externas

* Cáceres CB en acb.com

| * v
* c
* e
Liga ACB |
| --- |
| Temporadas | 
* 1983–84
* 1984–85
* 1985–86
* 1986–87
* 1987–88
* 1988–89
* 1989–90
* 1990–91
* 1991–92
* 1992–93
* 1993–94
* 1994–95
* 1995–96
* 1996–97
* 1997–98
* 1998–99
* 1999–00
* 2000–01
* 2001–02
* 2002–03
* 2003–04
* 2004–05
* 2005–06
* 2006–07
* 2007–08
* 2008–09
* 2009–10
* 2010–11
* 2011–12
* 2012–13
* 2013–14
* 2014–15
* 2015–16
* 2016–17
* 2017–18
* 2018–19
* 2019–20
* 2020–21
* 2021–22
* 2022–23

 |
| Clubs | 

|  |  |
| --- | --- |
| 2022–23 | 
* Barça
* Bàsquet Girona
* BAXI Manresa
* Carplus Fuenlabrada
* Casademont Zaragoza
* Cazoo Baskonia
* Covirán Granada
* Gran Canaria
* Joventut Badalona
* Lenovo Tenerife
* Monbus Obradoiro
* Real Betis Baloncesto
* Real Madrid
* Río Breogán
* Surne Bilbao Basket
* UCAM Murcia
* Unicaja
* Valencia Basket

 |
| Antigos | 
* Andorra
* Askatuak
* Burgos
* *Cáceres*
* *Cajabilbao*
* *Cajamadrid*
* *Cantabria Lobos*
* CB Zaragoza
* *Ciudad de Huelva*
* *Collado Villalba*
* *Español*
* Estudiantes
* *Gijón*
* Gipuzkoa
* *Girona*
* *Granada*
* Granollers
* L'Hospitalet
* *León*
* *Lleida*
* Llíria
* *Lucentum Alicante*
* *Maristas*
* *Menorca*
* *OAR Ferrol*
* Ourense
* *Oximesa*
* Peñas Huesca
* Santa Coloma
* *Salamanca*
* *Tenerife AB*
* *Tenerife CB*
* *Valladolid*

 |

 |
| Outros | 
* Líderes estatísticos
* MVP
* MVP da Final
* Mellor Xogador Novo
* Mellor Quinteto
* Mellor Quinteto Novo
* Asociación de Clubs de Baloncesto
* Copa do Rei
* Supercopa
* Copa Princesa de Asturias

 |